**Szám:** KP/17521-71/2020.

**FELJEGYZÉS**

**Tárgy:** Komárom Város településrendezési eszközeinek 21. számú módosítása tárgyában elektronikus úton tartott lakossági fórum

Komárom Város településrendezési eszközeinek 21. számú módosítása egyszerűsített eljárásban történik.

A veszélyhelyzet megszűnésével összefüggő átmeneti szabályokról és a járványügyi készültségről szóló 2020. évi LVIII. törvény 165.§ (2) bekezdés c) pontja biztosította, hogy a munkaközi tájékoztatás lakossági fóruma elektronikus úton történhet.

Ez alapján a lakossági fórumról szóló hirdetményt közzétettük a város honlapján, a képújságban és papír alapon a hivatal épületének hirdető felületén, továbbá a módosítás anyagát elérhetővé tettük a honlapon. A véleményezésre a lakossági fórumra vonatkozó előírásokat alkalmazva (a hirdetményt a lakossági fórumról a fórum időpontja előtt 8 nappal kell közzétenni és a fórumot követően 8 nap áll rendelkezésre a véleményezésre) a hirdetmény közzétételétől (2020.10.13.) 15 napot biztosítottunk, azaz 2020.10.27. 16:00-ig lehetett a [varostervezes@komarom.hu](mailto:varostervezes@komarom.hu) e-mail címre észrevételt küldeni.

A lakossági fórum keretében észrevétel a megadott e-mail címre a véleményezésre rendelkezésre álló idő alatt nem érkezett.

**Komárom, 2020. november 2.**

**Budai Márta**

főépítészi ügyintéző